Here is a page extracted from Wikipedia that may contain CSS, HTML, and a lot of unformatted text.

Title: مدرسة القديس يوسف (الفرير) فى الخرنفش
Content: مدرسة القديس يوسف او «الفرير» College Saint Joseph Khoronfish هيا مدرسه كاثوليكيه اتعملت فى يوليو سنة 1858م, و كان اهدى ارضها الخديوى سعيد باشا للرهبان اللى اسسوها, اتخرج منها كتير من المشاهير و الزعما. و استقبلت المدرسه وقتها ابناء الفقراء و الاغنياء , و فى سنة 1864 ارسل ليها الخديوى اسماعيل 12 من شباب الاسره العلويه بهدف اعدادهم لشغل الوظائف الرئيسيه فى الدوله. و اتخرج منها:
 الزعيم سعد زغلول
 الزعيم مصطفى كامل
 الفنان نجيب الريحانى
 الملحن فريد الاطرش
 رشدى اباظه
 عبد الفتاح القصرى
 المخرج حسن الامام
 الملحن داود حسنى
 الممثل بشاره واكيم

تاريخ المدرسه 
فى سنة 1840 فى فترة حكم محمد على زار مصر الاب ( اتين ) Pere Etienne الرئيس العام للعازرين فى سوريا, فى الفتره دى عرض عليه محمد على انشاء بعض المدارس فى محاولة لتطوير التعليم.

كان محمد على بيدى اهتمام كبير للتعليم, و جيه عرضه على الاب اتين فى اطار حركة التعليم و انشاء المدارس اللى انتشرت فى عهده.

بعدها انشات الارساليه الفرنسيه اول تلات مدارس كاثولكيه فى مصر, هى مدرسة الراعى الصالح (بون باستير) للبنات سنة 1845 فى الموسكى بمنطقة درب البرابره, و مدرسة فيان الاحسان و مدرسه العازريين 1846, و فى نهاية عهد عباس الاول انشئت مدرسة الفرير بالخرنفش سنة 1854.

قدم محمد على للعازاريين حصن قديم جنب كنيسة سانت كاترين, و اقيمت كنيسه و دراسه مجانيه سنة 1874 و دعو الفرير(Freres de la Doctrine chretienne) لمساعدتهم فى التعليم, فاتسلمو المدرسه و عاش العازاريون و الفرير مع بعض خمس سنوات.

و فى سنة 1852 ترك الفرير للعازراريين مدرستهم, عشان يعملو مدارس خاصه بهم.

لجأ الفرير بعد انفصالهم عن العازاريين للآباء الفرنسسكان, و فى سنة 1853 حطو حجر الاساس لبنا مدرستهم “كلية سانت كاترين”, و فى سنة 1854 قررو الفرير يمدو نشاطهم التعليمى الى القاهرة, فافتتحو فيها اول مدرسة ليهم فى 15 فبراير 1854, و خلوها زى مدرسة الاسكندريه قسمين: قسم يدفع تلاميذه مصروفات دراسية و تانى يتعلم تلاميذه بالمجان, و ادو لمدرستهم اسم كلية سان جوزيف, او القديس يوسف, نسبه للقديس يوسف النجار, راعى السيد المسيح و العائله المقدسه, اللى بيعتبر عيده فى اول مايو هوا العيد العالمى للعمال, حمل لقب شفيع المربين و المعلمين.

انتعشت مدرستهم بفضل الهبه اللى منحهم سعيد باشا فى سنة 1859, و هى ارض بشبر اقامو عليها مدرسه, و استبدلو ارض الخرنفش, بالاضافة الى 30 الف فرنك, و اظهر الفرير فى عملهم اخلاص و نشاط اكسبهم محبة القاهريين و خلت لمدرستهم المكانه الاولى بين المدارس الاوربية بمصر.

و فى سنة 1872 كان بمدرسة الفرير 155 تلميذ بقسم المصروفات و 50 تلميذ بالقسم المجانى, و كان الاقبال على مدارس الفرير من الكتره لدرجة انها ما كانتش بتمنح المجانيه الا للتلامذه اللى بينتمون للكاثوليكيه.

التطور التاريخى للمدرسة 

فى سنة 1855 بدت الدراسه فى المدرسه الجديده بفضل التبرعات السخية من ابناء الحى, و استقبلت المدرسه ابناء الفقرا و الاغنيا و فى فصول متجاوره.

وفى سنة 1858 اهدى سعيد باشا خديوى مصر الرهبان قطعة ارض فى حى الخرنفش (الجماليه) فى القاهره, لبنا مدرسه, اتسمت بمدرسة القديس يوسف.

و فى سنة 1864 ارسل الخديوى اسماعيل 12 من شباب الاسره العلويه, لتلقى العلم فى مدرسة القديس يوسف بالخرنفش بهدف اعدادهم لشغل بعض الوظائف الرئيسيه فى الدوله.

و مع سنة 1890 افتتح قسم الحقوق, سنة 1907 افتتح قسم التجاره فى مدرسة الخرنفش, و فى 1919 فى ثورة مصر كان الزعيمين سعد زغلول و مصطفى كامل من تلاميذ مدرسة القديس يوسف.

سنة 1956 هى سنة انتقال القسم الثانوى من مدرسة القديس يوسف بالخرنفش لمدرسة دى لا سال بالظاهر, و دى لاسال هو اسم القديس يوحنا دى لاسال مؤسس رهبانية اخوة المدارس المسيحيه (الفرير), اللى وضع علمه فى خدمة ابناء الفقرا, و ساب منزله وعاش مع المعلميين و اتخلى عن مكانته ككاهن, و ساب ثروته ليؤسس الاخوه.

و فى سنة 1957 ضمت مدرسة الخرنفش تلاميذ مراحل الحضانة و الابتدائى و الاعدادى من المدارس بالمصروفات الرمزيه, و داه لسا موجود لليوم, و فى سنة 1994 افتتح مركز التدريب المهنى فى مدرسة القديس يوسف.

الدكتور حسين بهاء الدين, وزير التعليم الاسبق, افتتح سنة 1995 المبنى الجديد لمدرسة القديس يوسف بالخرنفش, و فى عام 1999 افتتح القسم الثانوى.

مشاهير درسوا فيها 

من الفنانين: نجيب الريحانى و فريد الاطرش و انور وجدى و رشدى اباظة و عبد الفتاح القصرى , بالاضافة الى الشاعر حسين السيد.

و من السياسيين: مصطفى كامل واسماعيل صدقى, و مصطفى فهمى باشا و عدلى يكن و على صبرى و عصمت عبد المجيد.

موقع المدرسة الجغرافى 
المدرسة تقع فى 1 شارع الشعرانى البرانى على ناصية شارع الخرنفش فى حى الجماليه بالقاهرة و فى شارع الشعرانى جامع الصوفى الكبير عبد الوهاب الشعرانى و بشارع الخرنفش دار الكسوه المشرفه و المدرسه تجاور مجمع كنايس زويله و حارة اليهود, و كانت قديما جنب الخليج المصرى و هو حاليا شارع بورسعيد و بتلحق بسها جمعيه الفرير لرعاية و تدريب العمال و الحرفيين.

المدرسة حاليا بها مراحل التعليم حتى نهاية الثانوية (الروضة- الابتدائى- الاعدادى- الثانوى, و بها قسمين فرنسى و انجليزى

مدارس الفرير الحالية فى مصر 
 مدرسة الفرير بباب اللوق Collège des Frères in Bab al-Louk, Cairo
 مدرسة الفرير دى لاسال بالظاهر Collège de la Salle in Daher, Cairo
 مدرسة القديس يوسف بالخرنفش Collège Saint Joseph in Khoronfish, Cairo
 مدرسة سان بول بشبرا Collège Saint Paul in Shobra, Cairo
 المدرسة البطريركية (الفرير) Collège Patriarcal in Heliopolis, Cairo
 كلية سان مارك بالاسكندرية Collège Saint Marc in Alexandria.

سايت المدرسه

مراجع 

مدارس
مدارس مصريه